  Наталья Тетерина 12-тӥ коньывуонэ Ижкарын улӥсьёсты «Удмуртлес» ужъюртлэн плодопитомниказ (Машиностроительёслэн городоказы) тыпымульы мерттыны ӧтё. Со сярысь нюлэсъёсты утёнъя но выльдонъя «Посадилес» ӵектослэн пресс-службаез ивортэ. Ужрадын 200 килограммлэсь ятыр тыпымульы мерттозы. Туэ куарусёнэ нырысьсэ интыысь лесничествоос Удмуртилэн вить ёросъёсаз кидыс бичанэз радъязы. 2-3 ар ортчыса, пинал тыпыосты тылпуэн бырем элькунысь нюлэсъёсы мерттозы. Ватсалом, ӵектос калыкен люкам коньдонэн Удмуртиысь инкуазь узырлыкъя министерство но ЭКА движение юрттэмен радъяське. Тыпымульы кизёнэ пыриськыны мылкыд карисьёсты 8-909-053-79-91 телефон номеръя пусйиськыны куро. Тодэ вайытом, 6-тӥ коньывуонэ Сюмси черкогурт котырын пужым мерттонэ ӧтьылӥзы. Тегъёс: Мерлык Ижкар Удмуртия нюлэс инкуазь  